Diari Oficial de la Generalitat Valenciana


Sumari del DOGV 5703, del 14-02-2008 (2008/1113)

Informació pública de l'alternativa tècnica de Programa d'Actuació Aïllada Juan Calatrava de València.
------------------------------------------------------------------------------------------------------

### Dades del document

Número de DOGV
:   5703

Data del DOGV
:   14-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1113


Data del document
:   25-01-2008

Organisme emissor
:   Proara Promotors Aragonesos, SA

Tipus de document
:   Informació Pública

Descriptors 

:   * València
    * empresa privada
    * pla d'urbanisme

Informació pública de l'alternativa tècnica de Programa d'Actuació Aïllada Juan Calatrava de València. [2008/1113]  
A instàncies de la mercantil Proara Promotores Aragoneses, SA, s'ha iniciat la tramitació del Programa d'Actuació Aïllada Juan Calatrava, comprensiva de memòria de l'alternativa tècnica, Projecte de Reparcel·lació i Projecte d'Urbanització, de l'àmbit delimitat per la confluència dels carrers Juan Calatrava, les Penyetes i Pintor Orrente, amb una superfície total de 1.741,90 m².  
La dita àrea inclou les parcel·les cadastrals següents: referència cadastral 2157902, 2157903, 2358702, 2258804, 2157929, 2258803.  
Als efectes previstos en l'article 416 del Reglament d'Ordenació i Gestió Territorial i Urbanística Valenciana, s'ha dipositat una còpia de la documentació presentada en la notaria de Manuel Ángel Rueda Pérez, sítia a València, carrer de Roger de Llúria, número 28, per a la seua protocol·lització i exposició pública.  
Prèviament a la publicació d'este edicte s'han remés les notificacions a les persones interessades, en compliment del que establix l'article 416 del Reglament d'Ordenació i Gestió Territorial i Urbanística Valenciana. Dins del termini d'un mes a partir de l'endemà de la publicació de l'anunci en el Diari Oficial de la Comunitat Valenciana, podran comparéixer a la dita notaria, en horari de dilluns a divendres de 10.00 a 13.00 hores, a fi de consultar la documentació integrant de l'alternativa tècnica presentada, així com obtindre a costa seua, còpia total o parcial de l'acta, i presentar al·legacions. Igualment durant el dit termini, podran comparéixer a l'Ajuntament de València, Servici de Gestió Urbanística-Secció Gestió de Sòl Municipal-PAA (av. Aragó núm. 35, 4ª planta) i presentar davant d'este, per a la seua incorporació a la dita documentació, tant al·legacions com tots els suggeriments, els informes i qualssevol altre document que consideren estimen oportú aportar en relació amb l'expedient sotmés a informació pública.  
Finalment, com a propietari de terrenys inclosos en el dit àmbit, i per al cas que no conste en l'expedient, se li requerix perquè, de conformitat amb el que preveu l'article 172.3 de la Llei Urbanística Valenciana, dins del mateix termini aporte la fotocòpia del títol de propietat que posseïsca i declare les situacions jurídiques que conega i afecten les seues finques, i se l'adverteix que l'omissió, error o falsedat en estes declaracions no podrà afectar el resultat objectiu de la reparcel·lació, però si s'apreciara dol o negligència greu, podrà exigir-se la responsabilitat civil o penal que corresponga. L'urbanitzador podrà qualificar com de propietat desconeguda aquelles finques respecte de les quals el seu propietari no aporte títol i la seua titularitat no resulte acreditada per altres mitjans, de conformitat amb el que preveu l'article 402.7 del Reglament d'Ordenació i Gestió Territorial i Urbanística.  
València, 25 de gener de 2008.- Proara, Promotores Aragoneses, SA: Jose Luis García Ferrer.